Soektog na Pta-ma afgeskaal | Maroela Media
Soektog na Pta-ma afgeskaal
Die soektog na Madelein Murray (40), 'n sakevrou en ma van Pretoria, is afgeskaal ná byna twee weke nadat sy deur vloedwater meegesleur is.
"Ons het gister [Woensdag] weer spanne gestuur om met snuffelhonde langs die Apiesrivier en die Bon Accorddam na enige teken van haar te soek. Die ondersoekbeampte is in kennis gestel dat die soektog nou afgeskaal is en ons sal bemanning na sleutelpunte ontbied as daar intussen enige leidrade opduik," het adj. Jan Louw, van die polisie se duikeenheid en koördineerder van die soektog, Donderdag aan Maroela Media gesê.
Madelein was saam met haar oudste seun, Hanco (20), in sy wit Nissan Skyline toe die motor op 11 November omstreeks 03:00 ná swaar reën deur vloedwater op die laagwaterbrug in Flowerstraat, Capital Park, meegesleur is. Henco, wat bestuur het, kon daarin slaag om sowat 1,5 km van die brug uit die vloedwater te kom en hulp by 'n nabygeleë vulstasie te kry. Die motor se wrak is omstreeks 09:00 gevind, maar daar was geen teken van Madelein nie. 'n Volskaalse soektog deur die Tshwane-nooddienste, die polisie se duikeenheid, honde-eenheid en soek-en-reddingseenheid, van so ver as Benoni en Bronkhorstspruit, het sedertdien niks opgelewer nie. Die polisie se lugvleuel was ook by die soektog betrokke.
Francis Venter (60), Madelein se ma, het Donderdag moedeloos aan Maroela Media gesê sy bid nou net dat enigiets na vore kan kom wat daartoe kan lei dat Madelein opgespoor kan word. "Ek wens nou net sy kan gevind word, dit is al manier hoe 'n mens sal kan aangaan met die lewe," het sy gesê.
Venter stap nog elke dag op en af langs die Apiesrivier op soek na enige tekens van haar dogter. "Daar is niks, nie eens 'n skoen of 'n kledingstuk of handsak nie. Daar is net niks. Ek gaan elke dag soek, ek kan nie net so by die huis sit. Dit maak 'n mens mal."
Sedert Madelein se verdwyning het Francis elke dag getrou by die soekgeselskap by die dam gaan aansluit in afwagting op enige nuus. Sy het egter gesê sy kan nou nie meer elke dag dam toe gaan nie aangesien sy al haar petrol uitgery het.
Ermelo-moordverdagte toe nie in hof
Vyf beseer toe bende op geldwa toeslaan
Wonder waar is die seun mens hoor of sien niks van hom nie wonder net hoe dit met hom gaan.
Daar is n slang in die gras oor die seun
Na my meening, soek hulle op verkeerde plek.
Wat van 'n wyer soektog na haar loods? Probeer weer selfoon te bepaal waar die laaste sein opgetel is.
Sterkte vir alle naasbestandes.
Bog man hoe kom jy by so n gevolgtrekking uit?
Ja die inligting is ook nie baie op skaal nie om daai tyd van die oggend te ry en hy se ook nie waarheen hulle oppad of waarvan hulle gekom het nie. Hoop maar wel dat sy gevind word sterke!